03. september 2020

I henhold til Inatsisartuts forretningsorden § 37, stk. 1 fremsendes herved følgende spørgsmål:

**Spørgmål til Naalakkersuisut:**

1. **Eksisterer der andre arbejdsvilkår under Kalaallit Airport A/S, Kalaallit Airport International A/S eller underleverandører med hensyn til sprog eller forsamlingsforbud?**
2. **Er det grønlandske sprog forbudt at benytte som arbejder i Kalaallit Airport A/S, Kalaallit Airport International A/S eller underleverandører?**
3. **Hvordan forholder Kalaallit Airport A/S og/eller Kalaallit Airport International A/S sig til det påståede diskrimination af den grønlandske arbejdskraft i projektet?**
4. **Hvad vil direktionen i Kalaallit Airport A/S og Kalaallit Airport International A/S gøre for at rette op på de nævnte kritisable forhold?**
5. **Såfremt der måtte være indsneget krav, der forringer de grønlandsksproget arbejderes ret til forsamling, benytte deres sprog eller på andre måder forringer eller overtræder deres retsstilling, hvad vil Naalakkersuisut gøre for at rette op på dem?**

**Begrundelse:**

**Arbejdsforholdene i lufthavnsbyggerierne under Kalaallit Airport A/S.**

Lufthavnsbyggerierne i Ilulissat og Nuuk er det hidtil største anlægsprojekt i Grønland, som Grønlands Selvstyre delvis finansierer i samarbejde med den danske stat.

Projektets størrelse og pris gør, at beskæftigelseseffekten og nytteværdien skal komme lokalsamfundet og befolkningen til gode naturlige og forventeligt.

Forudsætningen for brug af udenlandsk arbejdskraft har aldrig været et emne, som bekymrer bygherren. Dog må man forvente et stort indhug af grønlandsk arbejdskraft på alle led. Dernæst må løn- og arbejdsvilkårene for arbejderne i anlægsprojektet også tilgodese den lokale arbejdskraft.

I udbudsmaterialet i 2018 fremgår, at løn- og ansættelsesvilkår som minimum være efter overenskomst mellem SIK og Grønlands Erhverv.

Spørgsmålene er rejst efter forlydende om diskrimination fra tidligere medarbejdere, som efter sigende er blevet opsagt på grund af påpegede forhold.

Jeg ønsker Naalakkersuisut om at svare på spørgsmålene inden 10 arbejdsdage.

Med venlig hilsen

Aleqa Hammond

Inatsisartut medlem